作者：葛长庚
词牌/韵律：沁园春

paragraphs: 暂聚如萍，忽散似云，无可奈何。
向天涯海角，两行别泪，风前月下，一片离骚。
啼罢栖乌，望穷芳草，此恨与之谁较多。
昏黄后，对青灯感慨，白酒悲歌。
梦中作梦知麽。
忆往事落花流水呵。
更凭高□远，沈腰不瘦，怅今怀昔，潘鬓须皤。
去燕来鸿，寻梅问柳，寸念从他寒暑熬。
消魂处，但烟光缥渺，山色周遭。